На основу Уредбе о утврђивању Програма коришћења средстава за решавање стамбених потреба и друге програме интеграције избеглица у 2019. години („Службени гласник РС“, број 10/2019) Комесаријат за избеглице и миграције Републике Србије, дана 22. августа 2019. године, расписује

# ЈАВНИ ПОЗИВ

Јединицама локалне самоуправе у Републици Србији, ван Косова и Метохије, за доделу средстава намењених стварању и побољшању услова становања породица избеглица на њиховој територији, кроз куповину сеоске куће са окућницом, односно одговарајуће непокретности за становање и доделу једнократне помоћи у грађевинском и другом материјалу (мали грант).

**Максимални износ средстава** за помоћ јединици локалне самоуправе у стварању и побољшању услова становања породица избеглица, кроз куповину сеоске куће са окућницом и доделу једнократне помоћи у грађевинском и другом материјалу (мали грант), по јединици локалне самоуправе, **заједно са учешћем јединице локалне самоуправе, износи РСД 7.000.000,00 ( седаммилионадинара)**.

**Максимални износ средстава** који јединица локалне самоуправе додељује породичном домаћинству корисника за куповину сеоске куће са окућницом и мали грант **износи РСД 1.400.000,00 (једанмилиончетиристотинехиљададинара)** и то: до РСД 1.200.000,00 (једанмилиондвестотинехиљададинара) за куповину сеоске куће са окућницом и до РСД 200.000,00 (двестотинехиљададинара) за мали грант (додатну помоћ у грађевинском и другом материјалу), по породичном домаћинству корисника.

# Критеријуми за учешће јединица локалне самоуправе

За учешће на Јавном позиву, потребно је да јединица локалне самоуправе испуњава следеће критеријуме:

1. да је образован Савет за миграције;
2. да је усвојен план активности у коме је наведена мера у области управљања миграцијама;
3. да постоје персонални и технички капацитети за реализацију мере, односно активности (спремност јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности);
4. да су правдана средства која су додељивана кроз раније, сличне програме и пројекте (да су јединице локалне самоуправе добиле потврду Комесаријата о наменском утрошку средстава додељених за стварање и побољшање услова живота и становања и економско осамостаљивање избеглица и интерно расељених лица за појединачне пројекте, закључно са средствима одобреним по јавним позивима Комесаријата за избеглице и миграције из јуна 2017. године/поднета документација);
5. да је за базу трајних решења Комесаријату за избеглице и миграције доставила податке о изабраним корисницима, по уговорима закљученим између Комесаријата за избеглице и миграције и јединице локалне самопураве закључно са јуном 2017. године (осим за јединице локалне самоуправе које имају важеће анексе или су вратиле неутрошена средства);ј
6. да је спремна да учествује у износу од најмање 5%, односно најмање 10% од вредности подстицаја, мере односно активности за коју се пријављује (недовољно развијене, изразито недовољно развијене и јединице локалне самоуправе које се налазе у девастираном подручју у износу од најмање 5% од износа средстава који је потребан за реализацију активности, остале јединице локалне самоуправе у износу од најмање 10% од износа средстава који је потребан за реализацију активности. Развијеност јединица локалне самоуправе утврђује се у складу са Законом о регионалном развоју („Службени гласник РС” бр. 51/09 и 30/10) и Уредбом о утврђивању јединствене листе развијености

региона и јединица локалне самоуправе за 2014. годину („Службени гласник РС” број 104/14).

# Обавезна документација

Јединица локалне самоуправе, приликом пријаве на Јавни позив, доставља следећу документацију:

* попуњен образац Пријаве:
* фотокопију акта о образовању/формирању Савета за миграције;
* локални акциони план или други стратешки акт у коме је наведена активност из Јавног позива;
* изјаву о спремности јединице локалне самоуправе да ангажује стручне службе у циљу процене угрожености породица и испуњености техничких/грађевинских услова за реализацију активности (изјава мора бити заведена и потписана);
* фотокопију потврда Комесаријата о наменском утрошку средстава додељених за стварање и побољшање услова живота и становања и економско осамостаљивање избеглица и интерно расељених лица, закључно са средствима одобреним по јавним позивима Комесаријата за избеглице и миграције из јуна 2017. године или фотокопију потврда о враћеним неутрошеним средствима или фотокопију важећег анекса;
* изјаву о спремности јединице локалне самоуправе да партиципира сопственим средствима у реализацији активности (изјава мора бити заведена и потписана).

Приоритет при избору јединица локалне самоуправе којима се додељују средстaва намењених стварању и побољшању услова становања породица избеглица на њиховој територији, кроз куповину сеоске куће са окућницом и доделу једнократне помоћи у грађевинском и другом материјалу (мали грант), утврђују се на основу следећих критеријума:

* броја потенцијалних корисника;
  + оправданости и изводљивости предложених активности;
  + претходног искуства у спровођењу сличних активности;
  + учешће у Регионалном стамбеном програму у Републци Србији, компонента сеоске куће
  + оправданих раније додељених средстава за ове или сличне намене;
  + нивоа економског развоја јединице локалне самоуправе.

**Пријаву** која се може наћи на интернет страници Комесаријата (www.kirs.gov.rs) и пратећу документацију потребно је доставити на адресу: Комесаријат за избеглице и миграције Републике Србије, ул. Народних хероја бр. 4, Нови Београд, најкасније **до 13. септембра 2019. године**, са назнаком: ''**ЈАВНИ ПОЗИВ – сеоске куће за избеглице**''**.** Пристигле пријава разматра Комисија за избор јединица локалне самоуправе у Републици Србији ван Косова и Метохоије, којима се додељују средстава намењена стварању и побољшању услова становања породица избеглица на њиховој територији, кроз куповину сеоске куће са окућницом и доделу једнократне помоћи у грађевинском и другом материјалу (мали грант) (у даљем тексту: Комисија), у складу са наведеним критеријумима и утврђује Листу јединица локалне самоуправе у Републици Србији ван Косова и Метохије, за доделу средстава намењена побољшању услова становања породица избеглица на њиховој територији, кроз куповину сеоске куће са окућницом и доделу једнократне помоћи у грађевинском и другом материјалу (у даљем тексту: Листа).

**Одлуку** о избору јединица локалне самоуправе у Републици Србији ван Косова и Метохије којима се додељују средства намењена побољшању услова становања породица избеглица на њиховој територији, кроз доделу помоћи за куповину сеоске куће са окућницом и доделу једнократне помоћи у грађевинском и другом материјалу (мали грант), доноси Комесар, на основу утврђене Листе.